An UNESCO natogdas kan 1945 bilang kasalida kan Pankinàban na Komite sa Kooperasyon na Intektwal na nasa lindong kan Liga kan mga Nasyon. An itinalagang misyon kan UNESCO, na pinorma kan Ikaduwang Guerra Mundial, iyo na paoswagon an katoninongan, masusteniran na pagtalubo asin diretso nin tawo paagi sa nagluluyang pagkooperar asin pag - oolay sa tahaw nin mga nasyon.Pinagmamaigotan kaiyan an obhetong ini sa paagi kan limang mayor na programa: edukasyon, natural na mga siyensya, pantawong siyensya, kultura asin komunikasyon/information. An UNESCO nag-isponsor nin mga proyekto na nagparahay sa pagbasa asin pagsurat, nagtatao nin teknikal na pagpapatood asin edukasyon, pagabante sa syensia, proteksyon sa independienteng media asin katalingkasan sa prensa, pagpadanay nin mga rehiyonal asin kultural na historya, asin pagpalakop nin pagkakaiba sa kultura.